**Lehdistötiedote**

**Hankook palkittiin kestävän kehityksen toiminnastaan S&P Global Gold Class -palkinnolla**

* **Rengasvalmistaja Hankook saavutti korkeimman mahdollisen arvostuksen**
* **S&P Global palkitsee Gold Class -palkinnolla parhaaseen yhteen prosenttiin kuuluvia yrityksiä**
* **Palkinto korostaa Hankookin jatkuvaa sitoutumista kestävään toimintaan ja ESG-hallintaan**

**Neu-Isenburg, Saksa, 28. maaliskuuta 2022** – Arvostettu tunnustus kestävästä toiminnasta: yhdysvaltalainen rahoituspalveluyritys S&P Global on palkinnut premium-rengasvalmistaja Hankookin S&P Global Gold Class -palkinnolla vuoden 2022 kestävän kehityksen vuosikirjassaan. Hankook on siis yksi kärkiyrityksistä kestävän kehityksen vuosikirjassa, joka perustuu S&P Dow Jones World Sustainability Indexiin. Tämän vuoden julkaisuun arvioitiin 7 554 yritystä 61 toimialalta. 75 yritystä sai kulta-, 89 hopea- ja 106 pronssipalkinnon erinomaisista saavutuksistaan. Palkinto korostaa rengasvalmistajan jatkuvaa sitoutumista kestävään toimintaan ja ESG-hallintaan (= Environment, Social Affairs and Corporate Governance eli ympäristö, sosiaalinen vastuu ja hyvä hallintotapa). Yksi esimerkki yrityksen toiminnasta on hiljattain julkistettu hanke Indonesian luonnonkumin tuottajien tukemisesta.

S&P Global myöntää Gold Class -palkinnon parhaalle yhdelle prosentille arvioiduista yrityksistä. Hankookin lisäksi mukana on vain yksi muu autoalan toimittaja. Hankook saavutti parhaan arvosanan saatuaan 78 pistettä sadasta. Premium-rengasvalmistajalle vuosi 2021 oli kuudes peräkkäinen sijoittuminen Dow Jones World Sustainability Indexiin, mikä korostaa yrityksen johtavaa asemaa ympäristön, sosiaalisen vastuun ja hyvän hallintotavan osalta (ESG, Environmental, Social and Governance).

Hankook perusti jo yli kymmenen vuotta sitten yrityksen sosiaalisesta vastuusta (Corporate Social Responsibility, CSR) vastaavan organisaation. Hankook perusti viime vuonna johtoryhmään uuden ESG-komitean vahvistamaan ESG-hallintaa. Yritys sitouttaa kaikki työntekijät kahdeksan alakomitean kautta kestävän kehityksen visioonsa ja parantaa näin toimintakykyään tällä osa-alueella. Premium-rengasvalmistaja on asettanut haastavia tavoitteita, ja se toimii yhteistyössä sidosryhmien kanssa luoden näin monimuotoista toimintaa, joka tuo todellista lisäarvoa yhteisölle.

**Keskittyminen kestävään kehitykseen koko elinkaaren aikana**

Hankook keskittyy esimerkiksi kestävään arvoketjuun. Hankook julkaisi vuonna 2018 E-Circle-lausunnon, joka sisältää strategian kestävistä materiaalitekniikoista. Yhtiön samaan aikaan lanseeraama kestävän kehityksen luonnonkumipolitiikka päivitettiin vuonna 2021 Global Platform for Sustainable Natural Rubber (GPSNR) -ohjeistuksen mukaisesti. Sen lisäksi, että Hankook pyrkii kestävämpään arvoketjuun ja tuotteiden koko elinkaaren ympäristövaikutusten vähentämiseen, Hankook jatkaa lahjoituksia tukeakseen paikallisten sosiaalisten instituutioiden liikkumista.

”Olemme ylpeitä tästä kestävän toimintamme saamasta arvostetusta palkinnosta. Palkinto on osoitus sitoutumisestamme kestävämpään tulevaisuuteen”, sanoi Sooil Lee, Hankookin toimitusjohtaja. ”Jotta voimme jatkossakin kasvattaa toimintaamme globaalina rengasyhtiönä, aiomme vahvistaa sosiaalista, ympäristöllistä ja taloudellista toimintaamme maailmanlaajuisesti.”

**Esimerkkiprojektit kestävämmän luonnonkumituotannon edistämiseksi**

Esimerkki Hankookin sitoutumisesta kestävään luonnonkumin tuotantoon on lupaus antaa yhteensä 6 000 litraa muurahaishappoa yli 100 tuottajan käyttöön Indonesiassa. Muurahaishappoa käytetään ympäristöystävällisenä koagulanttina kumin valmistuksessa, mikä edistää työturvallisuutta ja työterveyttä. Muut koagulantit rasittavat kasvillisuutta ja saastuttavat vesistöjä, mikä voi uhata kosteikkojen biologista monimuotoisuutta. Rengasteollisuus käyttää noin 70 prosenttia maailmanlaajuisesti tuotetusta luonnonkumista. Kaakkois-Aasian pienviljelijät vastaavat noin 85 prosentista tuotannosta.

Rengasvalmistaja on mukana myös lohkoketjupohjaisessa luonnonkumin jäljitettävyyttä ja kestävää kehitystä koskevassa hankkeessa. Kansainvälisen kauppayhtiön ITOCHU Corporationin PROJECT TREE on ensimmäinen askel luonnonkumiteollisuuden jäljitettävyyden toteuttamiseksi käyttämällä lohkoketjuteknologiaa. Hankook pyrkii yhdessä toimitusketjussa olevien kumppaneidensa kanssa parantamaan luonnonkumin tuottajien elämänlaatua, parantamaan luonnonkumin laatua ja minimoimaan ympäristövaikutuksia.

###

**Tietoa Hankookista**

Hankook tuottaa maailmanlaajuisesti huippulaadukkaita, innovatiivisia ja erittäin suorituskykyisiä renkaita henkilöautoihin, SUV-autoihin, maastoautoihin, pakettiautoihin, matkailuautoihin, kuorma-autoihin, busseihin ja autourheiluun (rata-ajoon ja ralleihin).

Hankook investoi jatkuvasti tutkimukseen ja tuotekehitykseen tarjotakseen asiakkailleen aina korkeinta laatua ja pitkälle kehitettyä huipputekniikkaa. Yritys kehittää ja tuottaa maailmanlaajuisesti viidessä kehityskeskuksessaan ja kahdeksassa tehtaassaan renkaita, jotka on räätälöity alueellisten markkinoiden vaatimusten ja tarpeiden mukaisiksi. Euroopassa renkaat kehitetään paikallisille markkinoille ja alkuperäisrenkaiksi johtavien eurooppalaisten autonvalmistajien määritysten mukaisesti Hankookin tekniikkakeskuksessa, joka sijaitsee Hannoverissa, Saksassa. Renkaat valmistetaan enimmäkseen yrityksen huippunykyaikaisessa Euroopan tehtaassa Rácalmásissa, Unkarissa. Se vihittiin käyttöön vuonna 2007 ja sitä laajennetaan jatkuvasti. Tällä hetkellä noin 3000 työntekijän tehdas valmistaa vuosittain jopa 19 miljoonaa rengasta henkilöautoihin, SUV-autoihin ja kevyisiin kuorma-autoihin.

Hankookin Euroopan ja samalla Saksan pääkonttori sijaitsee Neu-Isenburgissa lähellä Frankfurt am Mainia. Valmistajalla on tytäryhtiöitä useissa Euroopan maissa, ja se myy tuotteitaan alueellisten jälleenmyyjien kautta muilla paikallisilla markkinoilla. Yritys työllistää maailmanlaajuisesti 20 000 ihmistä ja toimittaa tuotteitaan yli 180 maahan. Johtavat autonvalmistajat luottavat Hankookin renkaisiin alkuperäisrenkaina. Yrityksen liikevaihdosta noin 34 % syntyy Euroopassa ja IVY-maissa.  Hankook Tire valittiin vuonna 2016 kestävän kehityksen yrityksiä edustavan Dow Jones indexin (DJSI World) listalle.

Lisätietoja löydät osoitteesta [www.hankooktire-mediacenter.com](http://www.hankooktire-mediacenter.com/) tai [www.hankooktire.com](http://www.hankooktire.com/)

|  |  |  |  |
| --- | --- | --- | --- |
| **Yhteystiedot:**  **Hankook Tire Sweden AB |** Kanalvägen 12 **|** 194 61 Upplands-Väsby **|** Sverige | | | |
| **Christine Silfversparre**  Marketing Manager  tel.: +46 (0) 733 251 539  [christine.silfversparre@hankooktire.se](mailto:christine.silfversparre@hankooktire.se) |  |  |  |